B52 เพิ่มทุน RO ฉลุย! รับทรัพย์ 175 ลบ. รับแผนขยายธุรกิจค้าปลีก ก้าวสู่ “เทิร์นอะราวด์”
B52 รับทรัพย์กว่า 174 ลบ. หลังเพิ่มทุน RO  เรียบร้อย โดยนำไปใช้ขยายธุรกิจเครือข่ายค้าปลีกทั่วประเทศผ่านแพลตฟอร์ม "ทันใจดี" สอดรับยุค New Normal สู่เป้าหมาย “เทิร์นอะราวด์”
14 ก.ค. 2564

น.ส. นราวดี วรวณิชชา ประธานเจ้าหน้าที่บริหาร บริษัท บี-52 แคปปิตอล จำกัด (มหาชน) หรือ B52 เปิดเผยว่า แผนการขายหุ้นเพิ่มทุนให้กับผู้ถือหุ้นเดิมตามสัดส่วน (RO) จำนวน 349,550,000 หุ้นนั้นได้ขายหมดเรียบร้อยแล้ว ตามสัดส่วนการถือหุ้นเดิม ตามแบบมอบอำนาจทั่วไป (General Mandate) ในอัตราส่วน 6.5 หุ้นสามัญเดิม ต่อ 1 หุ้นสามัญเพิ่มทุนใหม่ ในราคาเสนอขายหุ้นละ 0.50 บาท คิดเป็นมูลค่า 174.78 ล้านบาท
โดยในครั้งนี้ B52 ได้เก็บตุนเงินไว้จำนวน 174.78 ล้านบาท ซึ่งในอนาคตมีแผนจะนำไปใช้ขยายธุรกิจเครือข่ายค้าปลีกทั่วประเทศ ผ่านแพลตฟอร์ม “ทันใจดี” ให้สอดรับในยุค New Normal ตามแผน อีกทั้งก้าวต่อไปจะมุ่งสู่เป้าหมาย “เทิร์นอะราวด์” อย่างจริงจัง
 